Leon Wessels, Author at LitNet
Leo Wessels gradueer in 1997 met 'n LLB (cum laude) van die Universiteit van Potchefstroom en in 2001 ontvang hy 'n LLD van die Randse Afrikaanse Universiteit.
Sy politieke loopbaan strek oor meer as twintig jaar, onder andere as Krugersdorp se parlementêre lid vir die Nasionale Party, deelnemer aan die CODESA-Kempton-Park-onderhandelings, ondervoorsitter van die Konstitusionele Vergadering en as kommissaris vir die Suid-Afrikaanse Regskommissie.
Leon was direk betrokke by etlike ondersoeke by die Menslikehulpbronraad van Suid-Afrika.
Sedert 1973 was hy advokaat by die Hooggeregshof van Suid-Afrika en tans is hy ereprofessor, Regte, Departement van Publiekreg aan die Noordwes-universiteit, Potchefstroom-kampus, navorsingsgenoot by die Instituut vir Versoening en Maatskaplike Geregtigheid aan die Vrystaatse Universiteit en regsadviseur vir Thusang Morwalo, 'n regsadviessentrum in Kagiso, Gauteng.
Leon het aan vredesonderhandelinge deelgeneem, onder andere in die Midde-Ooste, Noord-Ierland, Tunisië, Sri Lanka en Suid-Soedan.
Uit sy pen verskyn etlike artikels en ook, die volgende publikasies: Die einde van 'n era (Tafelberg, 1994); My Regte! Jou Regte? Kom ons praat (Lapa 2006) vertaal as My Rights! Your rights? Let's talk (Lapa 2007) en Vereeniging – die onvoltooide vrede (Umuzi 2010).